b'\n_START_ARTICLE_\nColin Pitchfork\n_START_SECTION_\nZlo\xc4\x8dini\n_START_PARAGRAPH_\nPrva \xc5\xbertev je bila petnajstletna Lynda Mann, ki se 21. novembra 1983 ni vrnila domov. Posiljeno in zadavljeno so na\xc5\xa1li naslednji dan. Na podlagi takrat dostopnih forenzi\xc4\x8dnih tehnik so lahko vzorec semenske teko\xc4\x8dine iz njenega telesa povezali z osebo, ki ima A krvno skupino in katere encimski profil ustreza le 10% mo\xc5\xa1kih. Ker ni bilo drugih dokazov in sledi, je primer ostal odprt._NEWLINE_Druga \xc5\xbertev je bila petnajstletna Dawn Ashworth, ki je izginila 31. julija 1986. Truplo so na\xc5\xa1li dva dni kasneje - bila je pretepena, posiljena in zadavljena. Sama narava zlo\xc4\x8dina pa se je ujemala s prvim. Forenzi\xc4\x8dne preiskave semenske teko\xc4\x8dine so podale iste rezultate kot pri zlo\xc4\x8dinu Lynda Mann.\n_START_SECTION_\nProfiliranje DNA in aretacija\n_START_PARAGRAPH_\nMedtem so na univerzi Leicester skupaj s forenzi\xc4\x8dnim centrom (Forensic Science Servis, FSS) razvili DNA profiliranje in samo tehniko leta 1985 objavili. Tako so na podlagi genotipizacije DNA, izolirane iz obeh vzorcev semenske teko\xc4\x8dine ugotovili, da je bil storilec isti._NEWLINE_Sedaj, ko so imeli znani profil storilca, je policija s pomo\xc4\x8djo zaposlenih v forenzi\xc4\x8dnem centru izvedla masovno DNA profiliranje prebivalcev mo\xc5\xa1kega spola. 5000 mo\xc5\xa1kim, ki so \xc5\xbeiveli v lokalnem okolju, so odvzeli kri, a storilca niso na\xc5\xa1li. Kasneje so ugotovili, da je Colinov znanec namesto njega oddal svoj vzorec krvi. 19. septembra 1987 so Pitchforka aretirali, vzorca s kraja zlo\xc4\x8dina pa sta se ujemala z njim. Obsojen je bil na do\xc5\xbeivljenjski zapor.'